अदालगिरि जिल्लानि सिंङाव थानाय 70 नं माजबाद बिधान सभा इउथ’ बिपिएफ’नि गाहाइ आफादगिरि सामेल बसुमतारि बिथांङा इउपिपिएल हान्जायाव हाबफैबाइ।फैबाइ थानाय सम’आव बयबो लैहोर-लैहोर ज’-ज’ हारिनि मोजांनि थाखाय खामानि मावलांनो होननानै दिनै अदालगुरि जिल्लानि सिंङाव थानाय 70 नं माजबाद बिधान सभा बियाबाव थानाय इउपिपिएल’नि मावख’आव मोनसे मेल जानानै थांङो आरो बे मेल’आवनो जयेन जायो अदालगुरि जिल्लानि इउथ’बिफिएफ’नि गाहाइ आफादगिरि सामेल बसुमतारि बिथांङा आरो बिथांजों लोगोसे सानैसो मावथि बिथांमोना।लोगोसेनो अदालगुरि जिल्लानि इउपिपिएलनि मावथि बिथांमोना खौरांगिरिनि सिगांङाव गोजोननाय आरो रंजा -खुसियै सामेल बसुमतारि बिथां आरो बिपिएफनि मावथिफोरखौ बरायो। खौरांगिरिनि सिगांङा सामेल बसुमतारि बिथांङा फोरमाइनाय बादिब्ला  बिफिएफखौ नागारनायनि गुबै जाहोनखौ खौसेथि गैयै आरो खामानि मावै होननानै बुंथिदों आरो बेनिखायनो बिथांङा दिनै हारिनि मोजांखौ लुबैना हारिनि खामानि मावनो होननानै इउपिपिएल हान्जायाव हाबफैबाइ।